Главният секретар на МВР разкри кога връщат Арабаджиеви - Горещите новини на Подбалкана
Процедурите за екстрадиция в ЕС са бързи и вероятно, както в случая с Баневи, задържаните край Барселона Ветко и Маринела Арабаджиеви ще бъдат върнати за около 2 седмици. Това прогнозира главният секретар на МВР Ивайло Иванов в Бургас.
Той не потвърди неофициалната информация, че са оказали съпротива при ареста, нито че са били държани насила там.
„Не сме били там. Това се е случило в Испания, но предполагам, че не са оказали съпротива. Все пак става въпрос за икономически престъпления”, заяви Иванов.
„Има процедура, в Европейския съюз по-бързо се случват нещата, знаете случая с Баневи. Мисля, че за около две седмици бяха екстрадирани. След като минат необходимите процедури, след като бъде дадено разрешение от компетентния испански съд, те ще бъде докарани в страната“, допълни той.
За акцията в „Орландовци” Иванов съобщи, че двамата служители на МВР, задържани при нея, вече са с повдигнати обвинения.
По думите му тяхната задача била, когато се извършват престъпленията, наблизо да няма полицейско присъствие или ако все пак се получи сигнал, да няма реакция./Вестник Марица